Na temelju članka 24. stavak 1. Zakona o sustavu civilne zaštite („Narodne novine“ broj 82/15.), članka 6. i 8. Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite ( „Narodne novine“ broj 37/16 i 47/16) i članka 46. Statuta Grada Skradina („Službeni vjesnik Šibensko-kninske županije“ broj 10/09 i 5/13), gradonačelnik Grada Skradina donosi

**ODLUKU**

**o osnivanju Stožera civilne zaštite Grada Skradina**

**Članak 1.**

 Ovom se Odlukom osniva Stožer civilne zaštite Grada Skradina (dalje: Stožer) kao stručno, operativno i koordinativno tijelo za provođenja mjera i aktivnosti civilne zaštite u velikim nesrećama i katastrofama na području Grada Skradina.

**Članak 2.**

Stožer obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 3.**

 Stožer se sastoji od načelnika, zamjenika načelnika i sedam članova ( ukupno devet članova).

**Članak 4.**

 Na temelju provedenog postupka, a po prijedlozima nadležnih navedenih u „Pravilniku o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite“, u Stožer civilne zaštite Grada Skradina imenuju se slijedeći članovi Stožera:

* **Kristina Vlaić Bubalo**, zamjenica gradonačelnika, **načelnica** Stožera
* **Josip Silov,** pročelnik JUO Grada Skradina, **zamjenik načelnice** Stožera
* **Danijela Erceg**, predstavnica područnog ureda središnjeg tijela državne uprave, **član** Stožera
* **Joso Dugopoljac**, predstavnik MUP-a, PU Šibensko kninska, **član** Stožera
* **Duje Mršić,** zapovjednik DVD Skradin**, član** Stožera
* **Ivan Šišak sin Marka**, zapovjednik DVD Dubravice, **član** Stožera
* **Jagoda Džaja Černak**, liječnica obiteljske medicine u ambulanti Skradin, **član** Stožera
* **Tonka Mikulandra,** predstavnica Crvenog križa, ravnateljica Gradskog društva Crvenog križa Šibenik**, član** Stožera
* **Krešimir Bračić**, predstavnik HGSS- stanica Šibenik, **član** Stožera

 **Članak 5.**

 Pozivanje i aktiviranje Stožera nalaže načelnik Stožera, odnosno osoba koju načelnik Stožera ovlasti sukladno planu pozivanja Stožera.

 Članovi Stožera pozivaju se, u pravilu vlastitim kapacitetima Grada Skradina, a iznimno se koristi Županijski centar 112 Šibenik.

 Pozivanje se vrši putem fiksne telefonije, mobitela, SMS porukom, elektronskom poštom ili osobnim pozivanjem.

**Članak 6.**

 Način rada Stožera uređuje se poslovnikom koji donosi gradonačelnik Grada Skradina.

**Članak 7.**

 Radom stožera rukovodi načelnik Stožera, u njegovoj odsutnosti zamjenik, a kada se proglasi velika nesreća rukovođenje preuzima gradonačelnik.

 **Članak 8.**

 Administrativne i tehničke poslove za Stožer obavlja Jedinstveni upravni odjel Grada Skradina.

**Članak 9.**

 Stupanjem na snagu ove Odluke prestaje važiti Odluka o osnivanju Stožera civilne zaštite Grada Skradina, KLASA: 810-06/16-01/1, URBROJ: 2182/03-01-16-6, od 16. rujna 2016.

**Članak 10.**

Ova Odluka stupa na snagu danom donošenja, a objavit će se u „Službenom vjesniku Šibensko-kninske županije“.

KLASA: 810-06/17-01/1

URBROJ: 2182/03-01-17-2

Skradin, 28. lipnja 2017.

GRADONAČELNIK

mr.sc. Antonijo Brajković, v.r.